bariumklorid
Store norske leksikon,Realfag,Kjemi,Uorganisk kjemi
Bariumklorid er en kjemisk forbindelse av barium og klor som har kjemisk formel BaCl2. Det er et salt, det er løselig i vann, og det krystalliserer fra vandig løsning som fargeløse krystaller av BaCl2·H2O.
Bariumklorid er, i likhet med alle andre løselige bariumsalter, giftig. Det brukes som reagens for å påvise svovelsyre og sulfater; da dannes det et hvitt bunnfall av tungt løselig bariumsulfat. Reaksjonsligningen erBa2+ + SO42− = BaSO4Ved hjelp av denne reaksjonen kan man gjøre gipsholdig hardt vann bløtt, og den kan også brukes til fremstilling av hvitt lær. Læret dyppes først i en løsning av natriumsulfat og deretter i en bariumkloridløsning.Bariumklorid anvendes også ved herding av stål, som beisemiddel og til fremstilling av andre bariumforbindelser. Les mer i Store norske leksikon barium salter